text: athene noctua vidalii байғыз - отрядына жататын нақтылы жапалақ тұқымдасы байғыздар туысының құсы. қазақстанның солтүстік мен басқа жерлердің бәрінде мекендейді, әсіресе, үстіртте, маңғыстауда, арал, балқаш жағалауында, қаратауда, алтайда жиі кездеседі. республикамызда байғыздан басқа, орман байғызы (aegolius funereus), байғызша (glaucidium passerinum) деген түрлері бар. байғыздың қоразы қанатының ұзындығы 153—172 мм, салмағы 154—157 г, мекиенінің денесі ірілеу, қанатының ұзындығы 157—175 мм, салмағы 195—260 граммдай болады. арқасы қоңыр теңбілді, бауыры ақшыл тарғыл, тұмсығы сүйір, имекті келеді. жарқабақтардағы індер мен жартастағы үңгірлерге ұя жасап, оған 4—6 ақ жұмыртқа салады. оны мекиені бір айға жуық басады, балапандарын 35—40 күнде ұядан ұшырады. байғыз отырықшы құс. олар майда кеміргіштермен, торғай тәрізді құстармен, ұсақ жәндіктермен ауыл шаруашылығына пайда келтіреді. алайда қазақ халқының дәстүрлі ұғымында байғыздың шақыруы жаман ырымға баланып, бұл құсқа қатысты әр түрлі аңыздар пайда болған. бірақ ол шаруашылыққа пайдалы құс.